section_heading: Istočnoafrička turneja i završni turniri
paragraph_text: Kada je rat bio u završnim fazama, Dhyan Singh je vodio vojni sastav koji je putovao po bojištima u Manipuru, Burmi, Dalekom Istoku i Cejlonu. Kad je rat završio 1945. godine, Singh je odlučio da su indijskom hokejaškom sastavu potrebni novi mladi igrači. Dana 1947. godine je Azijska športska asocijacija (ASA) istočne Afrike zatražila da Indijski hokejaški savez pošalje sastav koji bi odigrao nekoliko utakmica. Neuobičajeno za dotadašnju praksu, ASA je to uvjetovala time da Dhyan Singh bude dijelom te momčadi i tako je Singh još jednom zaigrao za Indiju i bio izabranim kapetanom.